पाएं अपने शहर की ताज़ा ख़बरें और फ्री ई-पेपरडाउनलोड करें
लाल बहादुर शास्त्री अस्पताल सुपेला में पदस्थ संविदा नर्स ने संविदा डॉक्टर पर छेड़छाड़ का आरोप लगाया है। बुधवार को इस घटना की नर्स ने लिखित शिकायत की। इसके बाद तत्काल डॉक्टर आशीष अग्निहोत्री को बर्खास्त कर दिया गया। आरोप है कि डॉक्टर ने नर्स से अश्लीलता की कोशिश की।
नर्स की शिकायत पर प्रभारी डॉ. पियाम सिंह ने आरोपी डॉक्टर से पूछताछ की। इस पर आरोपी ने उन्हें भी पद से हटवा देने की धमकी दी। डॉ. पियाम ने बताया कि उन्होंने तत्काल उच्च अधिकारियों से इसकी शिकायत की। इसके बाद आरोपी डॉक्टर को पद से हटा दिया गया। सीएमएचओ डॉ. गंभीर सिंह ने यह कार्रवाई की। इसके अलावा कानूनी कार्रवाई के लिए प्रभारी को निर्देशित किया। इस घटना को लेकर बुधवार को पूरे दिन शास्त्री अस्पताल सुपेला मे हंगामा मचा रहा। नर्स ने अपनी शिकायत में बताया कि उसने छेड़छाड़ पर आपत्ति भी की। इसके बाद भी डॉक्टर ने उससे छेड़छाड़ जारी रखी। शिकायत के बाद आधार पर सीएमएचओ ने जांच के निर्देश दिए हैं। प्रभारी की जांच रिपोर्ट के आधार पर सुपेला थाने में मामले की शिकायत की बात कही गई है। डॉक्टर और नर्स दोनों ही इस समय संविदा पर रखे गए हैं। डॉ. अग्निहोत्री से संपर्क का प्रयास किया गया, लेकिन उन्होंने अपना पक्ष नहीं रखा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn